પારડી તાલુકાના રેટલાવગામને કચરો નાંખવાની જગ્યાનો અભાવ હોવાથી રેટલાવ પંચાયત દ્વારા ગેરકાયદેસર રીતે ટ્રેકટરમાં કચરો ભરી લાવી પારડી નગર પાલિકાના ડ્ંપીંગયાર્ડ ખાતે નાંખવામાં આવતો હતો જે અંગે ભૂતકાળમાં પાલિકાએ એફઆરઆર પણ કરાવી હતી જે બાદ રેટલાવ પંચાયતે પાલિકા સાથે કચરો નાંખવા અંગે ફ્રી નક્કી કરી કરાર કર્યો હતો આ કરાર પૂર્ણ ડિસેમ્બર માસમાં પૂર્ણ થયો હતો જે બાદ રેટલાવ પંચાયત દ્વારા કરાર વિના કે કોઈ પણ મજૂરી વિના ટ્રેક્ટરમાં કચરો ભરી પારડીના ડંપિંગ યાર્ડમાં કચરો નાંખવા આવતો હોવાનું ડંપિંગ યાર્ડ નજીક રહેતા લોકોએ પાલિકાના મહિલા સદસ્ય તારાબેનને જાણ કરી હતી.જે બાદ શનિવારના રોજ રેટલાવ પંચાયતનો કચરો ભરેલું ટ્રેકટર કચરો નાંખવા પારડી ડંપિંગ યાર્ડમાં ખાતે આવતા તેને પકડી પાડવામાં આવ્યું હતું અને પારડી નગર પાલિકા ખાતે લઈ જઈ કબ્જે લેવાયું હતું.આ અંગે ઉપપ્રમુખ બિપિન પટેલે જણાવ્યુ હતું કે રેટલાવ પંચાયતના સરપંચ અને કર્મચારી સાથે વાત કરવામાં આવી છે અને રેટલાવ પંચાયત ને દંડ કરવાની તજવીજ હાથ ધરી છે દંડ ભરાયા બાદ ટ્રેકટર છોડી દેવામાં આવશેનું જણાવ્યુ હતું.પારડી તાલુકા પંચાયતના ઉપપ્રમુખ રેટલાવગામના રહેવાસી છે.